אלמאז אלרוסה (ברוסית: МФК «Алмаз-АЛРОСА») הוא מועדון קטרגל רוסי מהעיר מירני, שבשנים 1992–2008 היה מועדון כדורגל אולמות בחסות AMF. מאז עונת 2004/5 ועד פירוקו בשנת 2019 שיחק בליגת המשנה, השנייה בחשיבותה במדינה.
היסטוריה.
מועדון כדורגל אולמות נוסד בשנת 1992. עד מהרה הוא הפך לאחד המועדונים החזקים ברוסיה ובשנת 2000 זכה בפעם הראשונה באליפות רוסיה.
בשנת 2004 הכריזה אלמאז-אלרוסה על הפיכתה למועדון קטרגל והגישה בקשה להתמודד בליגת המשנה, תוך שהיא ממשיכה לשחק באליפות הכדורגל אולמות. המשחק בשתי חזיתות הוביל לתוצאות גרועות והמועדון החליט להתמקד בכדורגל אולמות.
עם זאת, בשנת 2008 הוחלט להעביר לחלוטין את הקבוצה לענף הקטרגל והיא פתחה את עונת 2008/09 בליגת המשנה.
הקבוצה מעולם לא הצליחה להעפיל לליגת העל הרוסית בקטרגל ופורקה בשנת 2019.
Glow (בעברית: לַהַט) הוא סינגל שהקליטה הזמרת-יוצרת הבריטית אלה הנדרסון. השיר יצא לאור ב-5 באוקטובר 2014, כסינגל השני מתוך אלבום האולפן השישי שלה, "Chapter One", על ידי חברת התקליטים סייקו מיוזיק.
וידאו קליפ.
הווידאו קליפ פורסם בערוץ היוטיוב של הנדרסון ב-12 באוגוסט 2014, בסמוך לצאת הסינגל עצמו.
נובהר פאשא
Featuring Ty Dolla Sign
Featuring Ty Dolla Sign (מסוגנן כ-Featuring Ty Dolla $ign; בעברית: בהשתתפות טיי דולה סיין) הוא אלבום האולפן השלישי של הזמר-יוצר האמריקאי טיי דולה סיין. הוא יצא לאור ב-23 באוקטובר 2020 תחת הוצאת חברת אטלנטיק רקורדס, טיילור גאנג ו-4Hunnid . באלבום כלולות הופעות אורח מאת קיד קאדי, פוסט מאלון, קניה וסט, אנדרסון פאאק, ת'אנדרקאט, קוואבו, ליל דורק, ניקי מינאז', ביג שון, רודי ריץ', מאסטרד, קלאני, ג'נה אייקו, פיוצ'ר, יאנג ת'אג, גאנה, מוזיק סולצ'יילד, טיש היימן, 6lack, FKA twigs וסקרילקס.
Take Care of You
Take Care of You (בעברית: לטפל בך) הוא סינגל שהקליטה הזמרת-יוצרת הבריטית אלה הנדרסון. השיר יצא לאור ב-12 ביוני 2020, כסינגל שלא מתוך אלבום, על ידי חברת התקליטים אסיילום רקורדס.
רקע וכתיבה.
הנדרסון סיפרה על השיר, "כשכתבתי את השיר, לא יכולתי לתאר במילים את הרגשות שלי, אבל לצד שניים מהכותבים האהובים עלי בעולם, ג'וליה וג'סטין, הם עזרו לי להפוך את מחשבותיי לשיר. השיר הזה מיועד לכל מי שאני אוהבת, כמו גם העובדה שהוא מעין מסר של טיפול עצמי; מעין תזכורת אישית לדאוג לעצמי, נפשית ופיזית".
וידאו קליפ.
הווידאו קליפ פורסם בערוץ היוטיוב של הנדרסון ב-12 ביוני 2020, בסמוך לצאת הסינגל עצמו.
האווי הוקינס
האוורד (האווי) גרישם הוקינס (באנגלית: Howard Gresham Hawkins; נולד ב-8 בדצמבר 1952) הוא פעיל סביבתי ואחד מהמייסדים של מפלגת הירוקים האמריקאית, הוקינס הוא מועמד המפלגה ב, הוקינס מתמקד בקמפיין שלו בחקיקי אקולוגית וסוצאליסטית וקידום חקיקת ענק בשם ה"גרין ניו דיל" .
ביוגרפיה.
הוקינס נולד בסן פרנסיסקו שבקליפורניה וגדל בסן מטאו, פרוור של סן פרנסיסקו, הוקינס גדל בשכונה מעורבת שגרו בהם מהגרים מדרום ארצות הברית, משפחות שחורות וגם משפחות לבנות, אביו היה עורך דין ששירת ביחידת המודיעין שלקחה חלק בפרויקט מנהטן במלחמת העולם השנייה, לדבריו כבר בגיל 12 היה מוערב פוליטית ומחה כאשר ראה כיצד נשללת ההכרה המפלגה הדמוקרטית החופשית במיסיסיפי (תנועה שהתפלגה מהמפלגה הדמוקרטית מאחר שרק לבנים יכלו להצביע ולקחת חלק פעיל בבחירות) בוועידה הדמוקרטית שנערכה לקראת הבחירות לנשיאות ארצות הברית 1964, הוקינס התמודד לסנאט האמריקאי פעמים רבות אך נחל בכולם כישלון ואף היה מועמד המפלגה הירוקה של ניו יורק בבחירות לסנאט בניו יורק שנערכו ב-2006 אך הפסיד למועמדת הדמוקרטית, הילרי קלינטון.
בשנת 2010 התמודד פעם נוספת הוקינס כמועמד המפלגה והצליח להחזיר את מעמדה כמפלגה אשר ניתן להצביע לה בבחירות עצמן (וזאת מאחר שהמפלגה עברה את הרף שדורש יותר מכ-50,000 הקולות) אך גם הפעם הובס.
ב-3 באפריל 2019 הוקינס הודיע ​​כי הוא מקים ועדת גישוש כדי להתכונן למועמדות המפלגה הירוקה 2020, ואכן בהמשך השיק הוקינס באופן רשמי את הקמפיין שלו חודש לאחר מכן בברוקלין שבניו יורק ובסופו של דבר זכה בבחירות המקדימות במפלגה הירוקה והפך למועמד המפלגה בבחירות לנשיאות ארצות הברית 2020, שותפתו למירוץ היא נהגת האוטובוסים והפעילה החברתית, אנג'לה ניקול ווקר.
מוריסון וייט
מוריסון רמיק "מוט" וייט (באנגלית: Morrison Remick "Mott" Waite; 29 בנובמבר 1816 – 23 במרץ 1888) היה עורך דין, שופט ופוליטיקאי אמריקאי מאוהיו, שכיהן כנשיא בית המשפט העליון של ארצות הברית מ-1874 ועד מותו. במהלך תקופת כהונתו פירש בית המשפט בראשותו פירוש צר את הסמכות הפדרלית בנוגע לחוקים ולתיקונים שחוקקו במהלך תקופת השיקום, זאת כדי להרחיב את זכויות העבדים המשוחררים ולהגן עליהם מפני מתקפותיהם של קבוצות אזרחיות כמו הקו קלוקס קלאן.
הוא נולד בלים, קונטיקט ולאחר שסיים את לימודיו באוניברסיטת ייל הוא הקים משרד עורכי דין בטולידו, אוהיו. כחבר המפלגה הוויגית ניצח וייט בבחירות לסנאט של אוהיו. כמתנגד לעבדות, הוא סייע להקים את המפלגה הרפובליקנית. הוא שימש כיועץ משפטי ב"תביעות אלבמה" וישב בראש הוועידה החוקתית של אוהיו שהתקיימה ב-1873.
לאחר מותו של נשיא בית המשפט העליון סלמון צ'ייס במאי 1873, ערך הנשיא יוליסס סימפסון גרנט חיפוש מעמיק אחר יורש לתפקיד. בגיבויו של מזכיר הפנים קולומבוס דלאנו, הציג גרנט בינואר 1874 את מועמדותו לתפקיד של וייט. הביטחון באישור מועמדותו של וייט לא היה ברור דיו וכמה פוליטיקאים בולטים לא הסכימו לה, אך הסנאט של ארצות הברית אישר את המינוי פה אחד ובמרץ 1874 נכנס וייט לתפקידו. על אף תמיכה שהוא זכה לה, דחה וייט את הרעיון שהוא ייתמודד בבחירות לנשיאות של 1876, באומרו שבית המשפט העליון לא צריך לשמש כקרש קפיצה למשרה בכירה יותר. הוא כיהן בבית המשפט העליון עד למותו מדלקת ריאות ב-1888.
וייט לא עלה ככוח אינטלקטואלי חשוב בבית המשפט העליון, אך בה בעת הוא נחשב כמנהלן מוכשר וכמי שידע לפשר בוויכוחים. הוא שאף לאיזון בין סמכות הממשלה הפדרלית לבין סמכות המדינות והצטרף לרוב השופטים האחרים בפירוש הצר של תיקוני החוקה של תקופת השיקום (התיקונים ה-13, ה-14 וה-15). דעת הרוב בפסק הדין "מון נגד אילינוי" קבעה שהפיקוח הממשלתי על אסמי תבואה ועל רכבות מושפע מההבנה החוקתית של הרגולציה הממשלתית. הוא גם סייע למסד את התפיסה המשפטית שתאגיד יכול להיות ישות בפני עצמה, נפרדת מבעליה . עם זאת בתיקי זכויות האזרח הוא הצטרף לדעת הרוב שפסקה נגד סעיפי חוק זכויות האזרח של 1875, שאסרו על אפליה בקבלת שירות ציבורי, סעיפים שהוחזרו לספר החוקים בחוק זכויות האזרח של 1964.
ראשית חייו.
מוריסון וייט נולד בלים, קונטיקט, כבנם של הנרי מטסון וייט, עורך דין, ושל רעייתו מריה סלדן. בהמשך התמנה אביו כשופט בבית המשפט הגבוה וכשופט בבית המשפט העליון של קונטיקט, תפקיד בו הוא כיהן בשנים 1834–1854 ולאחר מכן ועד 1857 הוא כיהן כנשיא בית המשפט העליון של קונטיקט. למוריסון וייט היה אח בשם ריצ'רד, שלימים הם היו שותפים לעסקי עריכת דין.
וייט למד בבית הספר התיכון אקדמיית בייקון שבקולצ'סטר, קונטיקט, שם אחד לחבריו לספסל הלימודים היה לימן טרמבול, לימים סנאטור. ב-1837 הוא סיים לימודיו באוניברסיטת ייל, שם אחד מבני כיתתו היה סמואל טילדן שלימים היה מועמד בבחירות לנשיאות של 1876 מטעם המפלגה הדמוקרטית. כסטודנט בייל, היה וייט חבר באחוות הגולגולת והעצמות ובאגודת הסתרים "אחים באחדות" . הוא גם היה חבר באחוות פי בטא קפא. זמן קצר לאחר סיום לימודיו היה וייט לפקיד משפטי במשרד עורכי הדין של אביו.
זמן קצר לאחר מכן עבר וייט לעיר מאומי שבאוהיו, שם הוא למד משפטים כשוליה במשרדו של סמואל ל. יאנג. ב-1839 הוא התקבל ללשכת עורכי הדין ונכנס לשותפות עם יאנג. משרד זה עסק בעיקר בתחום העסקי ובתחום המקרקעין. הוא נבחר לתקופת כהונה אחת כראש עיריית מאומי.
בספטמבר 1840 נשא וייט לאישה את אמיליה וורנר מהרטפורד. לזוג נולדו שלושה בנים ובת אחת.
קריירה פוליטית.
ב-1850 עברו וייט ומשפחתו לטולידו, אוהיו, שם הוא הקים סניף של משרד עורכי הדין שלו ושל יאנג. עד מהרה הוכר וייט כדמות המרכזית בלשכת עורכי הדין של המדינה. ב-1856, כאשר יאנג פרש, פתח וייט משרד עורכי דין חדש ומשגשג יחד עם אחיו ריצ'רד. אחד משותפיו בטולידו היה ג'ורג' פ. אסטי מניו המפשייר, ששירת כגנרל בצבא האיחוד במלחמת האזרחים.
כחבר פעיל במפלגה הוויגית, נבחר וייט כחבר בסנאט של אוהיו וכיהן בו בשנים 1849–1850. הוא התמודד פעמיים ללא הצלחה על מושב בסנאט של ארצות הברית והוצע לו לכהן בבית המשפט העליון של אוהיו, אך הוא סירב. באמצע שנות ה-50, בשל התנגדותו לעבדות, הוא הצטרף למפלגה הרפובליקנית שהייתה אז בהתהוות וסייע לארגן אותה במדינתו. ב-1870 כבר רכש וייט לעצמו מוניטין של אחד מעורכי הדין הטובים ביותר באוהיו.
ב-1871 הוזמן וייט, יחד עם ויליאם אברטס וכיילב קאשינג, לייצג את ארצות הברית כיועץ משפטי בפני בית הדין הבינלאומי שדן בתביעות אלבמה והתכנס בז'נבה. בתפקידו זה, התפקיד הציבורי הראשון הראשון שלו ברמה הלאומית, עלה בידו להשיג פיצויים בסכום של 15 מיליון דולר לארצות הברית. ב-1872 הוא נבחר פה אחד כנשיא הוועידה החוקתית של אוהיו שהתכנסה ב-1873.
נשיא בית המשפט העליון.
מינויו.